1953-ban az AC Milan korosztályos csapatában kezdett a labdarúgással foglalkozni. 1959-ben mutatkozott a Milan első csapatában, ahol két bajnoki címet (1961–62, 1967–68) és egy olaszkupa-győzelmet szerzett (1967). Tagja volt az 1962–63-as és az 1968–69-es idényben BEK-, illetve az 1967–68-as szezonban KEK-győztes csapatnak. 1959 és 1971 között 274 bajnoki mérkőzésen szerepelt az AC Milanban és három gólt szerzett. Az 1971–72-es idényben a Varese csapatában fejezte be az aktív labdarúgást.